sagorsarker/bangla-wikipedia huggingface dataset:
কোকি আনজাই

কোকি আনজাই (, ; জন্ম: ৩১ মে ১৯৯৫) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্স এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।
কোকি ২০১৯ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।
কোকি আনজাই ১৯৯৫ সালের ৩১শে মে তারিখে জাপানের হিয়োগো প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৯ সালের ২২শে মার্চ তারিখে, ২৩ বছর, ৯ মাস ও ২২ দিন বয়সে, ডান পায়ে ফুটবল খেলায় পারদর্শী কোকি কলম্বিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। উক্ত ম্যাচের ৮৯তম মিনিটে রক্ষণভাগের খেলোয়াড় শো সাসাকির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৯ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি কলম্বিয়া ১–০ গোলের ব্যবধানে জয়লাভ করেছিল। জাপানের হয়ে অভিষেকের বছরে কোকি সর্বমোট ৪ ম্যাচে অংশগ্রহণ করেছেন।
শোমা দোই

শোমা দোই (, ; জন্ম: ২১ মে ১৯৯২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্স এবং জাপান জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং দ্বিতীয় আক্রমণভাগের খেলোয়াড় হিসেবে খেলেন।
শোমা ২০১৭ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
শোমা দোই ১৯৯২ সালের ২১শে মে তারিখে জাপানের ইয়ামাগাতায় জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৭ সালের ১২ই ডিসেম্বর তারিখে, ২৫ বছর, ৬ মাস ও ২১ দিন বয়সে, ডান পায়ে ফুটবল খেলায় পারদর্শী শোমা চীনের বিরুদ্ধে অনুষ্ঠিত ২০১৭ ইএএফএফ ই-১ ফুটবল চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৩ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি জাপান ১–০ গোলের ব্যবধানে জয়লাভ করেছিল। জাপানের হয়ে অভিষেকের বছরে শোমা সর্বমোট ২ ম্যাচে অংশগ্রহণ করেছেন।
মেরা করম মেরা ধরম

মেরা করম মেরা ধরম হলো একটি জনপ্রিয় হিন্দি চলচ্চিত্র যা পরিচালনা করেন দুলাল গুহ। এই চলচ্চিত্রটি ২ জুলাই ১৯৮৭ সালে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন লক্ষ্মীকান্ত-প্যায়ারেলাল। এই চলচ্চিত্রটির মুখ্য চরিত্রে অভিনয় করেন ধর্মেন্দ্র, মৌসুমি চ্যাটার্জী, জনি ওয়াকার, উত্তম কুমার। এই চলচ্চিত্রের অন্যতম অভিনেতা উত্তম কুমারের মৃত্যুর পর এটি মুক্তি পায়।
অজয় শঙ্কর শর্মা এবং তার মা, শিবানী দরিদ্র জীবনযাপন করেন একদিন শঙ্করের মামা দেবীপ্রসাদ তাদের সাথে দেখা করতে আসেন এবং তাদের দরিদ্র দূর করার জন্য বিশাল সম্পত্তি এবং সম্পদ দান করেন, এই শর্তে যে তারা তাদের নিজ শহরে উন্নতি করবে। সুন্দরগড়, যার দায়িত্ব দেবীপ্রসাদের ছেলে সারজুপ্রসাদের উপর দিয়ে ছিল। অজয় এবং তার মা তা করতে সম্মত হন। এর কিছুদিন পরেই তার মা এবং দেবীপ্রসাদ মারা যান। অজয় বোম্বে-ভিত্তিক ব্যবসা পরিচালনা করে এবং রাস্তার উন্নয়ন এবং একটি নতুন স্কুল ভবনের জন্য প্রায়শই সারজুপ্রসাদের কাছে প্রচুর অর্থ পাঠায়। তারপরে তিনি বেশ কয়েকটি বেনামী চিঠি পান যাতে তাকে জানানো হয় যে সারজুপ্রসাদ অর্থটি ভাল কাজে লাগাচ্ছেন না। অজয় সুন্দরগড় পরিদর্শন করার সিদ্ধান্ত নেয় এবং অর্থ অপব্যবহার করা হয়েছে দেখে হতবাক হয়। তিনি একটি গ্রামে নতুন স্কুল ভবন নির্মাণের জন্য কাজ করার সিদ্ধান্ত নেন। অজয়কে যখন মালা নামে একটি মেয়ের সাথে দেখতে পায় তখন বিষয়টি খুব খারাপ চোখে দেখে গ্রামবাসীরা এবং এটি কোন গোপন বিষয় নয় যে নীলা নামে অজয়ের একটি বান্ধবী আছে। এই পরিস্থিতিতে, গ্রামবাসীরা বিশ্বাস করে যে অজয় ​​শুধুমাত্র গ্রামের মেয়েদের শ্লীলতাহানি করার জন্য এখানে এসেছেন এবং তাদের সাথে কিছু করয়েছে যা অস্বীকার করেছেন। গ্রামবাসীরা কি আলোর মুখ দেখবে? সারজুপ্রসাদ এত টাকা কোথায় খরচ করেছেন?
কেন্তো মিসাও

কেন্তো মিসাও (, ; জন্ম: ১৬ এপ্রিল ১৯৯৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্স এবং জাপান জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।
২০১৩ সালে, কেন্তো জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত জাপানের বয়সভিত্তিক দলের হয়ে খেলার পর, তিনি ২০১৭ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ৬ ম্যাচে অংশগ্রহণ করেছেন।
কেন্তো মিসাও ১৯৯৬ সালের ১৬ই এপ্রিল তারিখে জাপানের মুসাশিরোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
কেন্তো জাপান অনূর্ধ্ব-১৭ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ২ বছরে ৩ ম্যাচে অংশগ্রহণ করেছেন।
২০১৭ সালের ১৬ই ডিসেম্বর তারিখে, ২১ বছর ও ৮ মাস বয়সে, ডান পায়ে ফুটবল খেলায় পারদর্শী কেন্তো দক্ষিণ কোরিয়ার বিরুদ্ধে অনুষ্ঠিত ২০১৭ ইএএফএফ ই-১ ফুটবল চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। উক্ত ম্যাচের ৬৬তম মিনিটে মধ্যমাঠের খেলোয়াড় ইওসুকে ইদেগুচির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি দক্ষিণ কোরিয়া ৪–১ গোলের ব্যবধানে জয়লাভ করেছিল। জাপানের হয়ে অভিষেকের বছরে কেন্তো সর্বমোট ১ ম্যাচে অংশগ্রহণ করেছেন।
আইয়াসে উয়েদা

আইয়াসে উয়েদা (, ; জন্ম: ২৮ আগস্ট ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্স এবং জাপান জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
২০১৭ সালে, আইয়াসে জাপান অনূর্ধ্ব-২০ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ২ বছর যাবত জাপানের বয়সভিত্তিক দলের হয়ে খেলার পর, তিনি ২০১৯ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।
আইয়াসে উয়েদা ১৯৯৮ সালের ২৮শে আগস্ট তারিখে জাপানের ইবারাকি প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আইয়াসে জাপান অনূর্ধ্ব-২০, জাপান অনূর্ধ্ব-২১ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ২ বছরে ২৭ ম্যাচে অংশগ্রহণ করে ১৪টি গোল করেছেন।
২০১৯ সালের ১৭ই জুন তারিখে, ২০ বছর, ৯ মাস ও ২০ দিন বয়সে, ডান পায়ে ফুটবল খেলায় পারদর্শী আইয়াসে চিলির বিরুদ্ধে অনুষ্ঠিত ২০১৯ কোপা আমেরিকার ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৩ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি চিলি ৪–০ গোলের ব্যবধানে জয়লাভ করেছিল। জাপানের হয়ে অভিষেকের বছরে আইয়াসে সর্বমোট ৬ ম্যাচে অংশগ্রহণ করেছেন।
মারাজ হোসেন অপি

মোহাম্মদ মারাজ হোসেন অপি (জন্ম: ১০ মার্চ ২০০১; মারাজ হোসেন নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ ফুটবল প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেন।
২০১৩–১৪ মৌসুমে, মাত্র ১২ বছর বয়সে, বাংলাদেশী ফুটবল ক্লাব বাংলাদেশ ক্রীড়া শিক্ষা প্রতিষ্ঠানের হয়ে খেলার মাধ্যমে অপি ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৭–১৮ মৌসুমে, বাংলাদেশী ক্লাব সাইফের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৫ মৌসুমে ১৯ ম্যাচে ৩টি গোল করেছেন। ২০২২–২৩ মৌসুমে, তিনি সাইফ হতে বাংলাদেশী ক্লাব ঢাকা আবাহনীতে যোগদান করেছেন।
২০১৮ সালে, অপি বাংলাদেশ অনূর্ধ্ব-১৮ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ৯ বছর যাবত বাংলাদেশের বয়সভিত্তিক দলের হয়ে খেলার পর, তিনি ২০২২ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
মোহাম্মদ মারাজ হোসেন অপি ২০০১ সালের ১০ই মার্চ তারিখে বাংলাদেশের গাজীপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।
অপি বাংলাদেশ অনূর্ধ্ব-১৮, বাংলাদেশ অনূর্ধ্ব-১৯ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি প্রায় ৯ বছরে ১০ ম্যাচে অংশগ্রহণ করে ১টি গোল করেছেন।
২০২২ সালের ২৪শে মার্চ তারিখে, ২১ বছর ও ১৪ দিন বয়সে, ডান পায়ে ফুটবল খেলায় পারদর্শী অপি মালদ্বীপের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮৭তম মিনিটে মধ্যমাঠের খেলোয়াড় বিপলু আহমেদের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি মালদ্বীপ ২–০ গোলের ব্যবধানে জয়লাভ করেছিল।
ইকুমা সেকিগাওয়া

ইকুমা সেকিগাওয়া (, ; জন্ম: ১৩ সেপ্টেম্বর ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
ইকুমা সেকিগাওয়া ২০০০ সালের ১৩ই সেপ্টেম্বর তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
জুলান আলানো

জুলান মাতেউস আলানো নাসিমেন্তো (; জন্ম: ২ সেপ্টেম্বর ১৯৯৩; জুলান আলানো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং দ্বিতীয় আক্রমণভাগের খেলোয়াড় হিসেবে খেলেন।
জুলান মাতেউস আলানো নাসিমেন্তো ১৯৯৩ সালের ২রা সেপ্টেম্বর তারিখে ব্রাজিলের কুরিতিবায় জন্মগ্রহণ করেছেন এবং সেখানেই তার শৈশব অতিবাহিত করেছেন।
এভেরালদো স্তুম

এভেরালদো স্তুম (; জন্ম: ৫ জুলাই ১৯৯১; এভেরালদো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
এভেরালদো স্তুম ১৯৯১ সালের ৫ই জুলাই তারিখে ব্রাজিলের রিউ দি জানেইরুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
পবিত্র গঙ্গোপাধ্যায়

পবিত্র গঙ্গোপাধ্যায় () (২৬ সেপ্টেম্বর, ১৮৯৩ — ৭ এপ্রিল, ১৯৭৪) ছিলেন বিংশ শতকের ভারতীয় বাঙালি সাহিত্যিক, যিনি মূলত বাংলা ভাষায় অনুবাদ-সাহিত্যের সমৃদ্ধিতে উল্লেখযোগ্য অবদান রেখেছেন।
পবিত্র গঙ্গোপাধ্যায়ের জন্ম ১৮৯৩ খ্রিস্টাব্দের ২৬ সেপ্টেম্বর (১৩০০ বঙ্গাব্দের ১১ভাদ্র শনিবার) ব্রিটিশ ভারতের অধুনাবাংলাদেশের ঢাকারবিক্রমপুরের এক দরিদ্র পরিবারে। পিতা ময়মনসিংহের এক স্কুলে শিক্ষকতা করতেন। বহুসদস্যের পরিবারে আর্থিক অস্বচ্ছলতার কারণে বাড়ি ছাড়েন এবং প্রথমদিকেআসামের জোড়হাটে এক মুহুরির কাজ করতে থাকেন। কিন্তু লেখালেখির কাজ ভালবাসতেন। হঠাৎ একবার জোড়হাট থেকে ঢাকায় চলে আসেন এবং "বিক্রমপুরের ইতিহাস" রচয়িতা ও "বিক্রমপুর" পত্রিকার সম্পাদকযোগেন্দ্রনাথ গুপ্তর স্নেহচ্ছায়ায় থেকে তার পত্রিকার সঙ্গে সংশ্লিষ্ট হলেন। ঢাকার বিদ্বৎ ও সাহিত্যিক সমাজে পরিচিত হন লেখালেখির মাধ্যমে। কলকাতার পত্র পত্রিকাতেও লিখতে আরম্ভ করেন। লেখালেখির সূত্র ধরেইপ্রমথ চৌধুরীর সঙ্গে পরিচয় ঘটে।
১৯১৮ খ্রিস্টাব্দে প্রথম কলকাতায় এসে প্রমথ চৌধুরীরসবুজ পত্র অফিসে চাকরি নেন এবং প্রমথ চৌধুরীর বাসভবন কমলালয়ে আশ্রয় পান। সবুজ পত্রে কাজ করার সুবাদে তাঁর বাংলা সাহিত্যের বিশিষ্ট লেখকদের সাথে পরিচয় ঘটে। দীর্ঘ ৪৫ বৎসর ধরে তিনি কলকাতার সকল প্রগতিমুখী আন্দোলন ও প্রতিষ্ঠানের সঙ্গে সক্রিয়ভাবে যুক্ত ছিলেন। কল্লোল পত্রিকার সঙ্গে তিনি ছিলেন ঘনিষ্ঠ। তাকে কল্লোল যুগের অন্যতম অগ্রদূত হিসাবে গণ্য করা হয়। কলকাতার বহু সাহিত্য প্রতিষ্ঠান, পত্রিকার দপ্তর, সাহিত্য মজলিশে তার প্রাণের যোগ ছিল। এমনকি জামশেদপুরের চলন্তিকা সাহিত্য পরিষদের সঙ্গে তার ঘনিষ্ঠতা ছিল। সারাজীবন তিনি নিজে যেমন লিখেছেন, তেমনই নবীন লেখকদের উৎসাহ জুগিয়েছেন তার চেয়ে প্রচুর।কাজী নজরুল ইসলামের সঙ্গে তাঁর বন্ধুত্ব গড়ে উঠেছিল। বহরমপুর জেলে বন্দি অবস্থায় কবি নজরুলের ‘দোলনচাঁপা’ কাব্যগ্রন্থের জন্য লেখা ১৯ টি কবিতার মধ্যে বেশ কয়েকটি কবিতা পবিত্র গঙ্গোপাধ্যায় ওয়ার্ডারদের সাহায্যে বাইরে আনেন। দোলনচাঁপার প্রুফ দেখা এমনকি ভূমিকা লেখার (দুটি কথা শিরোনামে) কাজ করেন তিনি। বাঙালি পাঠকদের সঙ্গেমেটারলিংক, ভিক্টর হুগো, ন্যুট হ্যামসন মাক্সিম গোর্কি প্রমুখ বিদেশি সাহিত্যিকদের পরিচয় তিনিই করিয়ে দিয়েছিলেন তাদের সাহিত্য কর্মের সার্থক অনুবাদের মাধ্যমে। উল্লেখযোগ্য গ্রন্থগুলি হলো- 
পবিত্র গঙ্গোপাধ্যায় ১৯৭৪ খ্রিস্টাব্দের ৭ এপ্রিল কলকাতায় প্রয়াত হন।
চাঁদপুর পল্লী বিদ্যুৎ সমিতি-১

চাঁদপুর পল্লী বিদ্যুৎ সমিতি-১ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। চাঁদপুর পল্লী বিদ্যুৎ সমিতি-১ চট্টগ্রাম বিভাগের চাঁদপুর জেলায় ৩টি জোনাল অফিস, ১টি সাব-জোনাল অফিস এবং ১৩টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। চাঁদপুর পল্লী বিদ্যুৎ সমিতি-১ প্রতিষ্ঠিত হয় ১৯৮০ সালের ২৫ জুন।
চাঁদপুর পল্লী বিদ্যুৎ সমিতি-১ এর যাত্রা শুরু হয় ২৫ শে জুন, ১৯৮০ সালে। অত্র সমিতির অধীনে ৩টি উপজেলা, ৩৭টি ইউনিয়ন ও ৫৬৯টি গ্রাম রয়েছে। এর সদর দপ্তর আলীগঞ্জ, হাজীগঞ্জ, চাঁদপুর জেলায় অবস্থিত।
অত্র পল্লী বিদ্যুৎ সমিতির আওতাধীন জোনাল অফিস
চাঁদপুর পল্লী বিদ্যুৎ সমিতি-১ এর আওতায় ৩,৬০,৫১২ জন গ্রাহক রয়েছে। (জুন-২০২৪ খ্রি:পর্যন্ত)
চাঁদপুর পল্লী বিদ্যুৎ সমিতি-২

চাঁদপুর পল্লী বিদ্যুৎ সমিতি-২ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। চাঁদপুর পল্লী বিদ্যুৎ সমিতি-২ চট্টগ্রাম বিভাগের চাঁদপুর জেলায় ৩টি জোনাল অফিস, ২টি সাব-জোনাল অফিস এবং ১০টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। চাঁদপুর পল্লী বিদ্যুৎ সমিতি-২ প্রতিষ্ঠিত হয় ১৯৮১ সালের ১৪ মে।
চাঁদপুর পল্লী বিদ্যুৎ সমিতি-২ এর যাত্রা শুরু হয় ১৯৮১ সালে। এ সমিতির অধীনে ৫টি উপজেলা, ৫৪টি ইউনিয়ন ও ৭৪৭টি গ্রাম রয়েছে। এর সদর দপ্তর খলিশাডুলী, বাবুরহাট, চাঁদপুর জেলায় অবস্থিত।
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
চাঁদপুর পল্লী বিদ্যুৎ সমিতি-২ এর প্রায় সাড়ে ৪,৩৮,৪৩১ জন গ্রাহক রয়েছে।
চালন্দা গিরিপথ

চালন্দা গিরিপথ বাংলাদেশের চট্টগ্রাম জেলার চট্টগ্রাম বিশ্ববিদ্যালয়ের নিকটে অবস্থিত প্রাকৃতিক সৌন্দর্যে পরিপূর্ণ একটি গিরিপথ এবং দর্শনীয় স্থান।
চালন্দা গিরিপথ ২০১১ সালে চট্টগ্রাম বিশ্ববিদ্যালয়ের কিছু ভ্রমণপিপাসু শিক্ষার্থী দ্বারা প্রথম আবিষ্কৃত হয়। ভারতের প্রথম বিশ্ববিদ্যালয় নালন্দা বিশ্ববিদ্যালয়ের 'নালন্দা'র সঙ্গে চট্টগ্রাম বিশ্বদ্যালয়ের 'চ' যোগ করে ‘চালন্দা’ নামকরণ করা হয়।
চালন্দা গিরিপথ চট্টগ্রাম শহর থেকে ২২ কিলোমিটার দূরত্বে এবং চট্টগ্রাম বিশ্ববিদ্যালয়ের কলা অনুষদের ঝুপড়ি থেকে প্রায় ৩ কিলোমিটার পশ্চিমে অবস্থিত।
চালন্দা গিরিপথের পাহাড়ের গা বেয়ে শীতল পানি নেমে আসে এবং ছড়া দিয়ে তা বয়ে চলে। পাহাড়ী স্থানগুলোর কোথাও ভেজা, কোথাও শুকনো। পাহাড়ের খাড়া ঢাল বেয়ে এবং গিরির খাঁজে খাঁজে রোদ ঝিলিক দিয়ে উঠে। আবার কোথাও কোথাও কুয়াশার মতো আবছা অন্ধকার। পাহাড়ের গা দেখতে নান্দনিক কারুকাজ করার মতো হলেও যত্নের অভাবে অনেক জায়গায় শেওলা ধরে গেছে। গভীর অরণ্য পরিবেষ্টিত সরু এই গিরিপথ ধরে এগিয়ে যেতে যেতে নিচ দিয়ে অবিরাম বয়ে যাওয়া ঠাণ্ডা পানির স্রোতধারা চোখে পড়ে। সেই পানির শীতল স্পর্শ দর্শনার্থীদের মন আনন্দে ভরিয়ে দেয়।
গিরিপথে প্রায় আধা কিলোমিটার ঝুঁকিহীনভাবে যাওয়া গেলেও ক্রমশ ভেতরের দিকে ঢুকলে শরীর হিমশীতল হয়ে উঠে এবং ভৌতিক পরিবেশের সৃষ্টি হয়। কারন, দুই পাশের পাহাড়ের মধ্যে পথ এতই সরু যে মাঝে মাঝে দাঁড়ানো কঠিন হয়ে পড়ে। শেওলা ধরা দুই পাশের পাহাড়ের মধ্য দিয়ে হাত ও পায়ের সমন্বয়ে এগিয়ে যেতে হয়। গিরিপথের একটু ভেতরে গেলেই পানি কোমর পর্যন্ত উঠে যায় এবং সামান্য অসাবধানতায় পাথরে আঘাত পাওয়ার তীব্র সম্ভাবনা থাকে।
চালন্দা গিরিপথে পাহাড়ী সৌন্দর্যের পাশাপাশি পাখির কিচিরমিচির এবং হরিণের ছোটাছুটি দৃষ্টি আকর্ষণ করে। এছাড়াও এখানে হরেক রকম সাপের উপদ্রব লক্ষ করা যায়। এজন্য দর্শনার্থীরা সঙ্গে করে লাঠি নিয়ে যান।
চট্টগ্রামের বটতলি স্টেশন বা ষোলশহর স্টেশন হতে চট্টগ্রাম বিশ্ববিদ্যালয়ের ট্রেনে করে চট্টগ্রাম বিশ্ববিদ্যালয় যেতে হবে। বিশ্ববিদ্যালয় ষ্টেশন হতে অল্প পায়ে হেঁটে চলে যেতে হবে জিরো পয়েন্টে। জিরো পয়েন্ট হতে টমটমে করে কলার ঝুপড়ি নামতে হবে। ঝুপড়ি হতে ৬/৮ মিনিট হাঁটলেই পানির ছড়া দেখা যাবে। পানির ছড়া (মিঠেছড়া) ধরে সোজা হাঁটতে থাকলে একসময় গিরিপথের মুখ দেখা যাবে।
চালন্দা গিরিপথ ভালো দর্শনীয় স্থান হলেও এখানে ঘুরতে এসে শিক্ষার্থীরা প্রায়ই ছিনতাইয়ের শিকার হয়। এখানে মোবাইলের নেটওয়ার্ক ঠিকমতো কাজ করে না। তাই নিরাপত্তার স্বার্থে দুর্গম এ এলাকায় শিক্ষার্থীদের না যাওয়াই ভালো অথবা অনেকজন একসাথে যাওয়া উচিত।
জোয়ার ভাঁটা (২০২১-এর চলচিত্র)

জোয়ার ভাঁটা হলে সুমন আনোয়ার এর রচনা ও পরিচালায় ২০২১ সালে বাংলা স্বল্পদৈর্ঘ্য চলচ্চিত্র। চলচ্চিত্রটি ২৬ ই আগস্ট ২০২১ সালে চরকিতে মুক্তি পায়। অভিনয়ে করেছেন শ্যামল মাওলা ও ফারহানা হামিদ
পিঙ্ক লাইন (দিল্লি মেট্রো)

পিঙ্ক লাইন (লাইন ৭) হল ভারতের দিল্লি শহরের একটি দ্রুতগামী গণপরিবহন ব্যবস্থা দিল্লি মেট্রোর একটি মেট্রো রেলপথ। এটি উত্তর দিল্লিতে মজলিস পার্ক থেকে শিব বিহার পর্যন্ত ৩৮ টি মেট্রো স্টেশন নিয়ে গঠিত।
পিঙ্ক লাইন, যার দৈর্ঘ্য , দিল্লি মেট্রোর দীর্ঘতম একক রেলপথ, যা পরিচালনাগত ব্লু লাইন (শাখা লাইন ব্যতীত) দ্বারা তৈরি করা রেকর্ড ভেঙে দিয়েছে। এটি বেশিরভাগই উত্তোলিত এবং প্রায় 'ইউ' আকৃতির প্যাটার্নে দিল্লিকে ঘিরে রাখে। পিঙ্ক লাইনটি রিং রোড লাইন নামেও পরিচিত, কারণ পুরো রেলপথটি প্রতিদিনের ব্যাপক যানজটের সাক্ষী দিল্লির ব্যস্ত রিং রোডের পাশাপাশি অগ্রসর হয়।
পিঙ্ক লাইনটি নেটওয়ার্কের বেশিরভাগ পরিচালনাগত লাইনের সাথে আদান-প্রদান করেছে, যেমন রেড লাইনে নেতাজি সুভাষ প্লেস ও ওয়েলকাম, ইয়েলো লাইনে আজাদপুর ও দিল্লি হাট-আইএনএ, গ্রীন লাইনে পাঞ্জাবি বাগ ওয়েস্ট, ব্লু লাইনে রাজৌরি গার্ডেন, ময়ূর বিহার ফেজ-১, আনন্দ বিহার ও কারকারডুমা, দুর্গাবাই দেশমুখ দক্ষিণ ক্যাম্পাসে বিমানবন্দর এক্সপ্রেসের (অরেঞ্জ লাইন) ধৌলা কুয়ান, ভায়োলেট লাইনে লাজপত নগর, সেইসাথে হযরত নিজামুদ্দিন ও আনন্দ বিহার টার্মিনাল (ভারতীয় রেল) এবং আইএসবিটি-এর আনন্দে বিহার ও সারাই কালে খান।
পিঙ্ক লাইনের ধৌলা কুয়ানে দিল্লি মেট্রোর সর্বোচ্চ বিন্দু রয়েছে, যার উচ্চতা ২৩.৬ মিটার, ধৌলা কুয়ান গ্রেড সেপারেটর ফ্লাইওভার এবং বিমানবন্দর এক্সপ্রেস লাইনের উপর দিয়ে গিয়েছে। এই লাইনে দেশের সবচেয়ে ছোট মেট্রো স্টেশন আশ্রমের অবস্থিত, সাধারণ ২৬৫ মিটার দীর্ঘের মেট্রো স্টেশনের বিপরীতে আশ্রম স্টেশন মাত্র ১৫১.৬ মিটার দীর্ঘ। এছাড়াও, ছয় বগির ট্রেনের প্ল্যাটফর্ম ১৪০ মিটারের হয়, কিন্তু আশ্রম স্টেশনের প্ল্যাটফর্ম ১৩৫ মিটারে নামিয়ে আনা হয়েছে।
এই লাইনটি মৌজপুর - বাবরপুর পর্যন্ত প্রসারিত করা হবে, যা শহরে বিশ্বের দীর্ঘতম রিং লাইন তৈরি করবে। মৌজপুর-বাবরপুর থেকে শিব বিহার অংশটি তখন একটি শাখা লাইন হিসেবে কাজ করবে। সম্প্রসারণ ২০২৪ সালের নভেম্বর মাসের মধ্যে সম্পন্ন হবে বলে আশা করা হচ্ছে।
লাইনের মোট দৈর্ঘ্য । পিঙ্ক লাইনে ৩৮ টি স্টেশন রয়েছে, যার মধ্যে ২৬ টি উত্তোলিত ও ১২ টি ভূগর্ভস্থ।
লাইনটি ২০১৮ সালের ১৮ই মার্চ থেকে ২০২১ সালের আগস্ট মাস পর্যন্ত পাঁচটি পর্যায়ে খোলা হয়েছিল। পিঙ্ক লাইনের প্রথম বিভাগটি ২০১৮ সালের ১৪ই মার্চ থেকে মজলিস পার্ক থেকে দুর্গাবাই দেশমুখ দক্ষিণ ক্যাম্পাসের মধ্যে চালু হয়, তারপরে দুর্গাবাই দেশমুখ দক্ষিণ ক্যাম্পাস ও লাজপত নগরের মধ্যবর্তী অংশটি ২০১৮ সালের ৬ই আগস্ট খোলা হয়, শিব বিহার থেকে ত্রিলোকপুরী অংশ ২০১৮ সালের ৩১শে অক্টোবর খোলা হয়। লাজপত নগর থেকে ময়ূর বিহার পকেট ১-এর মধ্যবর্তী বিভাগটি ২০১৮ সালের ৩১শে ডিসেম্বর খোলা হয়েছিল।
ত্রিলোকপুরী সঞ্জয় লেক ও ময়ূর বিহার পকেটের ১-এর মধ্যবর্তী ১.৫ কিমি অংশটি নির্মাণের কারণে সম্পূর্ণ হয়নি, কারণ ত্রিলোকপুরীতে জমি অধিগ্রহণ সংক্রান্ত সমস্যা জন্য ভায়াডাক্টের নির্মাণ দেরিতে শুরু হয়েছিল। এটি পিঙ্ক লাইনকে দুটি পৃথক রেলপথে পরিণত করেছিল। তাই, মজলিস পার্ক থেকে ট্রেনগুলি ময়ূর বিহার পকেট ১ পর্যন্ত যাবে, যখন শিব বিহার থেকে আসা ট্রেনগুলির যাত্রা আইপি এক্সটেনশন বা ত্রিলোকপুরী সঞ্জয় লেকে শেষ হবে।
ত্রিলোকপুরী সঞ্জয় লেক ও ময়ুর বিহার পকেট ১-এর মধ্যে চূড়ান্ত বিভাগটি ২০২১ সালের ৬ই আগস্ট খোলা হয়েছিল।
পিঙ্ক লাইনের স্টেশনগুলি হল:
নাটোর পল্লী বিদ্যুৎ সমিতি-১

নাটোর পল্লী বিদ্যুৎ সমিতি-১ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। নাটোর পল্লী বিদ্যুৎ সমিতি-১ রাজশাহী বিভাগের নাটোর জেলায় ৩টি জোনাল অফিস, ৩টি সাব-জোনাল অফিস এবং ২৩ টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। নাটোর পল্লী বিদ্যুৎ সমিতি-১ প্রতিষ্ঠিত হয় ১৯৭৯ সালের ৬ এপ্রিল।
নাটোর পল্লী বিদ্যুৎ সমিতি-১ এর যাত্রা শুরু হয় ১৯৭৯ সালে। এ সমিতির অধীনে ৬টি উপজেলা, ৫২টি ইউনিয়ন ও ১৩২০টি গ্রাম রয়েছে। এর সদর দপ্তর ফুলবাগাননাটোর জেলায় অবস্থিত।
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
নাটোর পল্লী বিদ্যুৎ সমিতি-১ এর প্রায় সাড়ে ৪,৮৩,৭৭৭ জন গ্রাহক রয়েছে।
শ্রী শ্রী গোপীনাথ জিউর মন্দির, কুষ্টিয়া

শ্রী শ্রী গোপীনাথ জিউর মন্দির বা রথখোলা মন্দির কুষ্টিয়া জেলার রথখোলার একটি প্রাচীন হিন্দু মন্দির । এটি ১৯০০ সালে নলডাঙার রাজা প্রমথ ভূষন দেব রায় এই মন্দিরে প্রথমবারের মত দুর্গোৎসবের আয়োজন হয়।
১৯০০ সালে যশোর জেলার নলডাঙ্গার মহারাজা প্রমথ ভূষণ দেবরায় কর্তৃক দানকৃত জমির উপর স্থানীয় ব্যবসায়ীদের চাঁদার টাকায় এ মন্দিরটি নির্মাণ করা হয়। ১৯০৫ সালে মহারাজা প্রমথ ভূষণ দেব তার স্ত্রীর স্মৃতি রক্ষার্থে বর্তমান রথখোলা গোপীনাথ জিওর মন্দির ও রথের মেলা প্রচলন করেন। ১৯১৩ সালে মাখন রায় নামক একজন ধনী ব্যবসায়ী অপূর্ব কারুকার্য খচিত বিরাট আকৃতির একটি পিতলের রথ নির্মাণ করে দেন।
এই মন্দিরের দুর্গপূজা ও রথযাত্রা বেশ জনপ্রিয়।
কাকারা রুদ্রপল্লী কালী মন্দির

কাকারা রুদ্রপল্লী কালী মন্দির কক্সবাজার জেলার চকরিয়া উপজেলাধীন কাকারা ইউনিয়নের কেন্দ্রস্থলে অবস্থিত একটি হিন্দু মন্দির।
১৮৩৪ সালে কাকারা রুদ্র পল্লীর কেন্দ্রবিন্দু কালী মন্দিরটি প্রতিষ্ঠিত হয়। মন্দিরটি ১৯৮৭ সালের প্রলয়ংকরী বন্যা এবং পরবর্তীতে ১৯৯১ সালের প্রচন্ড ঘূর্ণিঝড়ের আঘাতে বিধ্বস্থ হয়। সরকারি কিংবা বে-সরকারি কোন আর্থিক সহায়তা না পাওয়ায় অত্যন্ত নাজুক অবস্থায় পূজা-অর্চনা ও ধর্মীয় প্রার্থনা চালিয়ে আসছে সনাতনী হিন্দু সম্প্রদায়।
বর্তমানে স্থানীয় যুব সমাজের উদ্যোগে মন্দিরটি দ্বিতল বিশিষ্ট পাকা ভবন নির্মাণের উদ্যোগ গ্রহণ করা হয়েছে।
মুসাফির (২০০৪-এর চলচ্চিত্র)

মুসাফির সঞ্জয় গুপ্তা রচিত, পরিচালিত ও প্রযোজিত ২০০৪ সালের ভারতীয় হিন্দি ভাষার নব্য নোয়ার মারপিটধর্মী থ্রিলার চলচ্চিত্র। এতে শ্রেষ্ঠাংশে অভিনয় করেছেন অনিল কাপুর, সমীরা রেড্ডি, আদিত্য পঞ্চোলি, ও সঞ্জয় দত্ত এবং নবাগতা কোয়েনা মিত্র। চলচ্চিত্রটি কিছু ঘনিষ্ঠ দৃশ্যের জন্য সমালোচিত হয়, বিশেষ করে কাপুর ও রেড্ডির চুম্বন দৃশ্যের জন্য। এটি ১৯৯৭ সালের হলিউড চলচ্চিত্র "ইউ টার্ন"-এর পুনর্নির্মাণ।
চলচ্চিত্রটি ২০০৪ সালের ১০ই ডিসেম্বর ভারতে মুক্তি পায়। মুক্তির পর বক্স অফিসে শুরুতে ভারত জুড়ে প্রেক্ষাগৃহে ৮০%-১০০% হাউজফুল হলেও প্রথম সপ্তাহান্তেই দর্শক কমতে শুরু করে এবং ফ্লপ তকমা লাভ করে।
"মুসাফির" চলচ্চিত্রের সঙ্গীত পরিচালনা করেন বিশাল-শেখর। আনন্দ রাজ আনন্দ একটি গানের সুর করেন, সেটি হল "ইশ্‌ক কভি করিও না"। এই অ্যালবামের চারটি গান "কাঁটে" চলচ্চিত্রের মৌলিক গানের পুনর্মিশ্রণ। দেব কোহলি, কুমার, বিশাল দাদলানি ও মিলাপ জাভেরি গানের গীত লিখেন। গানসমূহ নিরীক্ষাধর্মী ও ভিন্নধর্মী হওয়ার জন্য সমালোচক ও শ্রোতাদের প্রশংসা অর্জন করে। "ইশ্‌ক কভি করিও না", "সাকি সাকি" ও "দূর সে পাস" গানসমূহ তরুণদের মাঝে বিপুল জনপ্রিয়তা অর্জন করে। বক্স অফিস ইন্ডিয়া অনুসারে, অ্যালবামটির প্রায় ১৮,০০,০০০ ইউনিট বিক্রি হয়, যা সেই বছরের সপ্তম সর্বোচ্চ বিক্রীত চলচ্চিত্রের সাউন্ডট্র্যাক অ্যালবাম। "সাকি সাকি" গানটি "বাটলা হাউজ" চলচ্চিত্রে ব্যবহৃত হয়।
<nowiki>*</nowiki>"কাঁটে" চলচ্চিত্রের গান।
শ্রী শ্রী বারাহী দেবীর মন্দির, আমিশাপাড়া

শ্রী শ্রী বারাহী দেবীর মন্দির নোয়াখালী জেলার সোনাইমুড়ি উপজেলার আমিশাপাড়া ইউনিয়নের একটি প্রাচীন হিন্দু মন্দির।
কথিত আছে যে, রাজা আদিশূরের পুত্র বিশ্বম্ভর শূর ভুলুয়ায় রাজধানী স্তাহপন করে বারাহী দেবীর মন্দির স্থাপন করেছিলেন। তখন এই মন্দির ছিল ভুলুয়া সন্নিহিত কল্যানপুরে। পরবর্তী কালে রুদ্র মানিক্যের পত্নী রানী শশীমুখী আমিশাপাড়া গ্রামে মন্দির নির্মাণ করে বারাহী দেবিকে পুনঃ প্রতিষ্ঠিত করে। এ মন্দির নিয়ে কেউ তেমনা গবেষনা না হওয়ায়, প্রত্নতাত্ত্বিকরা এখনো বারাহী দেবীর মন্দিরের নির্মাণ কাল নির্নয় করতে পারিনি ।
পর্যবেক্ষণে দেখা গেছে বারাহী দেবীর মন্দির টি চুন, সুরকি, ইট দ্বারা নির্মিত এবং ইহার দেওয়াল বাটালি গুড়ের অনুরূপ ইট দ্বারা প্রতিস্থাপিত । বারেন্দাসহ মন্দিরের দৈর্ঘ্য ৩৬ ফুট এবং প্রস্থ ও ৩৬ ফুট উচ্চতা ১১.২৫ ফুট। ইহার দেওয়ালের ঘনত্ব ২.২৫ ফুট। বর্গাকৃতি মন্দিরটির পশ্চিমদিক ব্যতীত অপর তিন দিকের বাররেন্দায় ১০টি সরু ও পিলার বা স্তম্ভ রয়েছে। মূল মন্দিরের প্রবেশ দ্বারে দুটি বড় অষ্টভূজাকৃতি স্মম্ভের ওপরের দেওয়ালে পদ্মফুলের কলি সাদৃশ্য নকশা পরিলক্ষিত হয়। মন্দিরের উত্তর ও পূরবে একটি করে মোট দুটি দরজা এবং দক্ষিনে একটি ও পূর্বে দুটি জানালা বিদ্যমান । পূর্বপার্শ্বে টিনসেডের একটি নাট মন্দির সংযুক্ত রয়েছে এবং মন্দির সংলগ্ন উত্তর পার্শে রয়েছে ষষ্ঠাভূজাকৃতি রাধাকৃষ্ণ মন্দির। যা এখনো নির্মাণাধীন।
রাজমুকুটের মন্ত্রী

রাজমুকুটের মন্ত্রী(মিনিস্টার অফ দ্য ক্রাউন) হল একটি আনুষ্ঠানিক সাংবিধানিক শব্দ যা কমনওয়েলথ রাজত্ব দেশগুলিতে সার্বভৌম-শাসক বা রাজপ্রতিনিধির মন্ত্রীকে বর্ণনা করতে ব্যবহৃত হয়। এই শব্দটি নির্দেশ করে যে একজন মন্ত্রী "মহামান্যের/মহামান্যার খুশিতে কাজ করেন" এবং মন্ত্রীর বিভাগ বা মন্ত্রণালয় সম্পর্কিত রাজমুকুটিয় বিশেষাধিকারগুলি কীভাবে ব্যবহার করতে হয় সে বিষয়ে সার্বভৌম-শাসক বা রাজপ্রতিনিধিকে(ভাইসরয়) পরামর্শ দেন ।
গুরুরাজা পূজারী

গুরুরাজা পূজারী (জন্ম ১৫ই আগস্ট ১৯৯২), পি. গুরুরাজা নামেও পরিচিত, একজন ভারতীয় ভারোত্তোলক যিনি অস্ট্রেলিয়ার গোল্ড কোস্টে ২০১৮ কমনওয়েলথ গেমসে পুরুষদের ৫৬ কেজি ওজন শ্রেণিতে রৌপ্য পদক জিতেছিলেন।
দ্যা সিক্রেট ডকট্রিন

দ্যা সিক্রেট ডোকট্রিন, দ্যা সায়েন্থেসিস অব সাইন্স, রিলিজিয়ন এন্ড ফিলোসোফি, একটি ছদ্ম-বৈজ্ঞানিক রহস্যময় বই যা মূলত হেলেনা ব্লাভাটস্কি দ্বারা ১৮৮৮ সালে দুটি খণ্ডে প্রকাশিত হয়েছিল। প্রথম খণ্ডটির নাম "কসমোজেনেসিস", দ্বিতীয় "অ্যানথ্রোপোজেনেসিস" । এটি ছিল আধুনিক যুগে গূঢ় ও গূঢ়বাদের প্রতি আগ্রহের পুনরুজ্জীবনের একটি প্রভাবশালী উদাহরণ, বিশেষ করে আধুনিক বিজ্ঞানের সাথে প্রাচীন প্রাচ্যের জ্ঞানের সমন্বয় করার দাবির কারণে।
বইটি ছদ্ম বৈজ্ঞানিক ধারণা প্রচার করার জন্য এবং অন্যান্য ক্ষে্ত্র থেকে ধার নেওয়ার জন্য সমালোচিত হয়েছে।
কমনওয়েলথ রাজত্ব

একটি কমনওয়েলথ রাজত্ব হল কমনওয়েলথ অফ নেশনস -এর মধ্যে একটি সার্বভৌম রাষ্ট্র যার রাজা এবং রাষ্ট্রপ্রধান তৃতীয় চার্লস। তিনি ৮ সেপ্টেম্বর ২০২২-এ তার মা দ্বিতীয় এলিজাবেথের স্থলাভিষিক্ত হন। প্রতিটি রাজত্ব একটি স্বাধীন রাষ্ট্র হিসাবে কাজ করে, এবং তা কমনওয়েলথের অন্যান্য রাজত্ব ও দেশগুলির সাথে সমান মর্যাদার ।
১৯৫২ সালে, দ্বিতীয় এলিজাবেথ সাতটি স্বাধীন রাষ্ট্রের মহারানী ও রাষ্ট্রপ্রধান ছিলেন: যুক্তরাজ্য, কানাডা, অস্ট্রেলিয়া, নিউজিল্যান্ড, দক্ষিণ আফ্রিকা, পাকিস্তান এবং সিলন । সেই থেকে, প্রাক্তন উপনিবেশ এবং নির্ভরশীল দেশগুলির স্বাধীনতার মাধ্যমে নতুন রাজত্ব তৈরি হয়েছে এবং কিছু অঞ্চল প্রজাতন্ত্রে পরিণত হয়েছে। বার্বাডোস হল একটি প্রজাতন্ত্রে পরিণত হওয়ার সবচেয়ে সাম্প্রতিক রাজত্ব; এটি ২০২১ সালের ৩০ নভেম্বর প্রজাতন্ত্রে পরিণত হয়েছিল। 
১৫টি কমনওয়েলথ রাজত্ব রয়েছে: অ্যান্টিগুয়া এবং বারবুডা, অস্ট্রেলিয়া, বাহামা, বেলিজ, কানাডা, গ্রেনাডা, জ্যামাইকা, নিউজিল্যান্ড, পাপুয়া নিউ গিনি, সেন্ট কিটস অ্যান্ড নেভিস, সেন্ট লুসিয়া, সেন্ট ভিনসেন্ট অ্যান্ড দ্য গ্রেনাডাইনস , সলোমন দ্বীপপুঞ্জ এবং যুক্তরাজ্য । সকলেই কমনওয়েলথের সদস্য, ৫৬টি স্বতন্ত্র সদস্য রাষ্ট্রের একটি আন্তঃসরকারি সংস্থা, যার মধ্যে ৫২টি পূর্বে ব্রিটিশ সাম্রাজ্যের অংশ হিসাবে অধিষ্ঠিত ছিল। সকল কমনওয়েলথ সদস্য স্বাধীন সার্বভৌম রাষ্ট্র, তারা কমনওয়েলথ রাজত্ব হোক বা না হোক। মহারাজা তৃতীয় চার্লস কমনওয়েলথের প্রধান হিসেবে দায়িত্ব পালন করেন, একটি উচ্চপদ যা কমনওয়েলথের সদস্য রাষ্ট্রগুলি দ্বারা "তাদের মুক্ত সমিতির প্রতীক" হিসাবে স্বীকৃত।
রাজপ্রতিনিধি

একজন রাজপ্রতিনিধি (ভাইসরয় () হলেন একজন কর্মকর্তা যিনি মূল ভূখণ্ডের রাজার নামে এবং তার প্রতিনিধি হিসাবে একটি রাষ্ট্র পরিচালনা করেন। শব্দটি ল্যাটিন উপসর্গ "vice-" থেকে এসেছে, যার অর্থ "এর জায়গায়" এবং ফরাসি শব্দ "রয়", যার অর্থ "রাজা"। একটি ভাইসরয়ের অঞ্চলকে ভাইসরয়াল্টি বলা যেতে পারে, যদিও এই শব্দটি সর্বদা প্রয়োগ করা হয় না। বিশেষণ রূপটি ভাইসরেগাল, কম প্রায়ই ভাইসরিয়াল।ভাইসরেইন্ শব্দটি কখনও কখনও একজন মহিলা ভাইসরয়কে বোঝাতে ব্যবহৃত হয়, যদিও ভাইসরয় একটি লিঙ্গ-নিরপেক্ষ শব্দ হিসাবে ব্যাবহৃত হতে পারে। ভাইসরয়ের স্ত্রীকে বোঝাতে ভাইসরেইন্ বেশি ব্যবহৃত হয়। 
শব্দটি মাঝে মাঝে কমনওয়েলথ রাজত্বগুলির গভর্নর-জেনারেলদের ক্ষেত্রে প্রয়োগ করা হয়েছে, যারা মহারাজার ভাইস-"রেগাল" প্রতিনিধি।
"ভাইসরয়" মহৎ-পদের চেয়ে রাজকীয় নিয়োগের একটি রূপ। একজন স্বতন্ত্র ভাইসরয় প্রায়শই একটি মহৎ উপাধির অধিকারী হন, যেমন বার্নার্ডো দে গালভেজ, গালভেস্টনের প্রথম ভিসকাউন্ট যিনি নিউ স্পেনের ভাইসরয়ও ছিলেন।
ডেল শোফিল্ড

ডেল শোফিল্ড (১৪ এপ্রিল, ১৯১৫ - ৯ ডিসেম্বর, ২০০৬) একজন মার্কিন হার্ডলার ছিলেন। তিনি ১৯৩৬ সালের গ্রীষ্মকালীন অলিম্পিকে পুরুষদের ৪০০ মিটার হার্ডলসে প্রতিদ্বন্দ্বিতা করেছিলেন।
পাইকগাছা পৌরসভা কেন্দ্রীয় মন্দির

পাইকগাছা পৌরসভা কেন্দ্রীয় মন্দির খুলনা জেলার পাইকগাছা উপজেলার পৌরসভা এলাকার একটি কেন্দ্রীয় হিন্দু মন্দির।
মন্দির সুরক্ষার জন্য এই মন্দিরসহ পাইকগাছা পৌরসভার সব সার্বজনীন পূজা মন্দির ২০২১ সালে সিসি ক্যামেরার আওতায় আনা হয়।
এখানকার দুর্গা পূজা, শিবরাত্রি ব্রত ও মহানামযজ্ঞ বেশ জনপ্রিয়। এলাকার বহু মানুষ এ অনুষ্ঠানগুলোতে অংশগ্রহণ করে ।
নিউ স্কিম মাদ্রাসা শিক্ষাব্যবস্থা

নিউ স্কিম মাদ্রাসা শিক্ষাব্যবস্থা বা রিফর্ম মাদ্রাসা স্কিম উপমহাদেশের আলিয়া মাদ্রাসা শিক্ষা ব্যবস্থার একটি সংস্কারমূলক ধারণা। এই শিক্ষা ব্যবস্থা ১৯১৪ সালে ব্রিটিশ সরকার কর্তৃক প্রবর্তন করা হয়, তবে এই শিক্ষা ধারনাটির প্রবর্তক বাংলাদেশী শিক্ষাবিদ আবু নসর ওহিদ। তিনি উপমহাদেসশের ইসলামি শিক্ষা ব্যবস্থাকে আধুনিকরন করতে এই প্রস্তাব করেছিলেন, যাতে মুসলিম শিক্ষার্থীরা ইংরেজি শিক্ষায় অগ্রগামী হতে পারে এবং সরকারি চাকরি পেতে পারে। শিক্ষাব্যবস্থার এই ধারণার কারণে বাংলাদেশ ও ভারতের বহু আলিয়া মাদ্রাসা সাধারণ স্কুলে পরিনত হয়েছিলো।
১৯০০ সালের পরে ইংরেজ সরকার মাদ্রাসা শিক্ষা ব্যবস্থা আধুনিকরনের জন্য বহু কমিশন গঠন করে। এমন একটি উদ্যোগের প্রেক্ষাপটে ১৯১৪ সালে শামসুল উলামা আবু নসর ওয়াহিদের নেতৃত্বে মোহমেডান এডুকেশন অ্যাডভাইজরি কমিটি গঠন করা হয়। এই কমিটিই নিউ স্কিম ও ওল্ড স্কিম ব্যবস্থার প্রস্তাব করে। এই প্রস্তাব ইংরেজ সরকারের পছন্দ হলে, তারা সেটা পরের বছর ১৯১৫ সালে বাস্তবায়ন করে। ১৯৫১ সালে ইস্ট বেঙ্গল এডুকেশন রিকনস্ট্রাকশন সিস্টেমের তথ্য অনুসারে ১৯৪৭-১৯৪৮ সাল পূর্ব বাংলায় নিউ স্কিম শিক্ষা ব্যবস্থার অধিনে জুনিয়র ও সিনিয়র মাদ্রাসা ছিলো প্রায় ১০৭৪টি। ১৯৬০ সালের পরে এসকল মাদ্রাসার বহু মাদ্রাসা স্কুলে পরিণত হয়েছিলো।
মুসলিম শিক্ষার্থীদের ইংরেজি শিক্ষায় আগ্রহী করে তোলার জন্য এই জুনিয়র ও সিনিয়র নামে দু’ধরনের নিউ স্কিম মাদ্রাসা চালু হয়। এই শিক্ষা ব্যবস্থার ধারণা অনুযায়ী জুনিয়র মাদ্রাসায় পঞ্চম শ্রেণি পর্যন্ত এবং সিনিয়র মাদ্রাসায় মাধ্যমিক শ্রেণি পর্যন্ত পড়ানো হবে। এই স্কিমের আওতাধীন সিনিয়র মাদ্রাসার ইংরেজি শিক্ষা বাধ্যতামূলক থাকবে এবং এই এই মাদ্রাসাসমূহ ইংরেজ সরকার থেকে সরকারি সাহায্য লাভ করবে। যেসকল মাদ্রাসা সরকারের এই নতুন ধারণা গ্রহণ করবে এবং প্রতিষ্ঠানে ইংরেজি শিক্ষাকে বাধ্যতামূলক করবে, তাদেরকে নিউ স্কিম মাদ্রাসা বলা হবে। আর যেসকল মাদ্রাসা সরকারের এই প্রজেক্টে অংশগ্রহণ করবেনা, তাদেরকে ওল্ড স্কিম মাদ্রাসা বলা হবে। মুসলিম শিক্ষার্থী ও শিক্ষকরা তাদের প্রতিষ্ঠানকে নিউ স্কিম মাদ্রাসা বানাতে বেশি আগ্রহী ছিলো, কেননা এখানে সরকারি সাহায্য পাওয়া যাবে।
এই শিক্ষাব্যবস্থা চলার ফলে মাত্র ৪৫ বছরের মধ্যে নিউ স্কিম মাদ্রাসাগুলো বেশ জনপ্রিয় হয়ে উঠতে শুরু করে। এসব প্রতিষ্ঠানে সাধারণ শিক্ষা গুরুত্ব পেতে শুরু করে, এসব মাদ্রাসা অভ্যন্তরে সাধারণ স্কুলের মত কার্যক্রম পরিচালনা হওয়া শুরু করেছিলো। এর ফলে ১৯৬০ সালের দিকে পাকিস্তান সরকার কর্তৃক গঠিত ১৯৫৯ সালের শরীফ জাতীয় শিক্ষা কমিশন এই নিউ স্কিম মাদ্রাসাগুলোকে স্কুলে পরিণত করার পরামর্শ দেন। এর ফলে অনেক নিউ স্কিম মাদ্রাসাই স্কুলে পরিবর্তন হয়ে যায়। এদের মধ্যে উল্লেখযোগ্য
এই শিক্ষাব্যবস্থার ফলে ধীরে ধীরে ইসলামি শিক্ষা প্রতিষ্ঠানে ধর্মীয় শিক্ষা বদলে সাধারণ শিক্ষার আধিক্য দেখা দেয়, যার ফলে বহু মাদ্রাসা স্কুলে রুপান্তরিত করা হয়। এইজন্য অনেক ইসলামি বুদ্ধিজীবী এই শিক্ষাব্যবস্থার সমালোচনা করেছেন। এ সম্পর্কে ড. মুহম্মদ শহীদুল্লাহ সমালোচনা করেছেন,
ভরতখালী কাষ্ঠ কালী মন্দির

ভরতখালী কাষ্ঠ কালী মন্দির গাইবান্ধা জেলার সাঘাটা উপজেলার একটি ঐহিত্যবাহী কালী মন্দির। এই মন্দিরটি প্রায় দু’শ বছরের ও বেশি পুরাতন।
প্রায় দু’শ বছরের বেশি পুরোনো ঐহিত্যবাহী এই কালী মন্দিরটি। লোক মুখে শোনা যায়, ঘাঘট নদীতে ভেসে আসা একটি কাঠের গুঁড়ি ভরতখালীতে এসে আটকে যায়। সেই কাঠ তুলে এনে সাধারণ কাঠ মনে করে এক ব্যক্তি তাতে কুড়াল দিয়ে আঘাত করলে সাথে সাথে রক্ত বেরিয়ে আসে। তখন সেখানকার "জমিদার" "রমনীকান্ত রায়" স্বপ্নে কালী দেবীর স্বপ্নাদেশ পেয়ে, কারিগর এনে সেই কাঠের খণ্ডটি দিয়ে কালী মূর্তি তৈরি করেন এবং পূজা অর্চনা করেন। প্রথমদিকে পূজা হতো একটি খড়ের ঘরে। পরে জমিদার মন্দিরটি সুন্দর করে তৈরি করেন। বলা হয়ে থাকে প্রাচীনকাল থেকেই মানুষের মনোবাসনা পূর্ণ হওয়ায় আজও মানুষ ভিড় করে এখানে পূজা দেয়।
প্রত্যেক বছর পুরো বৈশাখ জুড়ে প্রতি শনি ও মঙ্গলবার এখানে পূজা দেয়া হয়, সেই সাথে ১লা বৈশাখ থেকে মাস ব্যাপী মেলা চলে।
দ্য গার্ডিয়ান (১৭১৩)

দ্য গার্ডিয়ান লন্ডন হতে ১৭১৩ সালের ১২ মার্চ থেকে ১ অক্টোবর পর্যন্ত প্রকাশিত একটি স্বল্প-কালীন সংবাদপত্র।
রিচার্ড স্টিল গার্ডিয়ানের প্রতিষ্ঠাতা ছিলেন। পত্রিকাটিতে জোসেফ অ্যাডিসন, টমাস টিকেল, আলেকজান্ডার পোপ এবং অ্যামব্রোস ফিলিপসের অবদান রয়েছে। স্টিল এবং অ্যাডিসন এর আগে "ট্যাটলার" এবং "দ্য স্পেক্টেটর" পত্রিকাসমূহে একসাথে কাজ করেছিলেন।
কভেন্ট গার্ডেনের রাসেল স্ট্রিটের বাটনস কফি হাউস সংবাদপত্রটির অ্যাডহক কার্যালয় ছিল। অবদানকারীরা একটি মার্বেল খোদাইকৃত সিংহের মাথার চিঠিরবাক্সে লিখিত উপাদান জমা দিতেন, শিল্পী উইলিয়াম হোগার্থ "গার্ডিয়ানে" সম্ভাব্য প্রকাশের জন্য এই চিঠির বাক্সের নকশা করেছিলেন।
"দ্য গার্ডিয়ানের" হিল অনুসরণ করে পরবর্তীতে প্রকাশিত "দ্য জেন্টলম্যান'স ম্যাগাজিন" -কে রিচার্ড স্টিল এটির একটি সিক্যুয়াল হিসাবে দাবি করেছিলেন।
কোয়াশিয়রকর

কোয়াশিয়রকর ( , ) হলো প্রোটিনের তীব্র অপুষ্টিজনিত রোগ যাতে শোথ এবং ফ্যাটি লিভার হয়। এটি তখনই ঘটে যখন পর্যাপ্ত পরিমাণে ক্যালরি গ্রহণ ঘটে কিন্তু অপর্যাপ্ত পরিমানে প্রোটিন খরচ (বা ভাল মানের প্রোটিনের অভাব থাকে) হয়। এই বৈশিষ্ট্য কোয়াশিয়রকরকে ম্যারাসমাস থেকে আলাদা করে। সাম্প্রতিক গবেষণায় দেখা গেছে যে অ্যান্টিঅক্সিডেন্ট মাইক্রোনিউট্রিয়েন্টের অভাব যেমন β-ক্যারোটিন, লাইকোপেন, অন্যান্য ক্যারোটিনয়েড এবং ভিটামিন সি এবং সেইসাথে অ্যাফ্ল্যাটক্সিনের উপস্থিতি রোগের বিকাশে ভূমিকা পালন করতে পারে। তবে কোয়াশিওরকরের সঠিক কারণ এখনও জানা যায়নি। অপর্যাপ্ত খাদ্য সরবরাহ কোয়াশিওরকরের ঘটনার সাথে সম্পর্কযুক্ত। তবে এটি উচ্চ আয়ের দেশগুলিতে বিরল। এটি সাধারণত পাঁচ বছর বয়সী শিশুদের দুধ ছাড়ানোর আগে ঘটে। 
কোয়াশিওরকরের সাথে সাদৃশ্যপূর্ণ শর্তগুলি বিশ্বজুড়ে ইতিহাস জুড়ে ভালভাবে নথিভুক্ত ছিল। জ্যামাইকান শিশুরোগ বিশেষজ্ঞ সিসিলি উইলিয়ামস এই রোগের প্রথম আনুষ্ঠানিক বিবরণ প্রকাশের দুই বছর পরে ১৯৩৫ সালে এই শব্দটি চালু করেছিলেন। উইলিয়ামসই প্রথম যিনি কোয়াশিওরকরের উপর গবেষণা পরিচালনা করেন এবং এটিকে অন্যান্য খাদ্যতালিকাগত ঘাটতি থেকে আলাদা করেন। তিনিই প্রথম পরামর্শ দিয়েছিলেন যে এটি প্রোটিনের ঘাটতি হতে পারে। কোয়াশিয়রকর নামটি ঘানার উপকূলীয় গা ভাষা থেকে নেওয়া হয়েছে। যার অর্থ "নতুন শিশুর আগমনের সময় শিশুর যে অসুস্থতা হয়" বা "বঞ্চিত শিশুর রোগ"। . ঝুঁকিপূর্ণ জনসংখ্যায়, শিশুদের বুকের দুধ ছাড়ানো এবং ভুট্টা, কাসাভা বা ভাত সহ উচ্চ কার্বোহাইড্রেটযুক্ত খাবার খাওয়া শুরু করার পরে কোয়াশিওরকরের বিকাশ হতে পারে। 
ওয়েলকাম শ্রেণিবিন্যাস হলো শিশুদের মধ্যে প্রোটিন-শক্তি অপুষ্টিকে শ্রেণীবদ্ধ করার জন্য একটি পদ্ধতি। যা তাদের বয়সের তুলনায় ওজন এবং শোথের উপস্থিতির উপর ভিত্তি করে। অন্যান্য শ্রেণিবিন্যাসের মধ্যে রয়েছে গোমেজ শ্রেণিবিন্যাস এবং ওয়াটারলো শ্রেণিবিন্যাস।
কোয়াশিওরকর সাধারণত ১-৩ বছর বয়সের মায়ের দুধ ছাড়ানো শিশুদের মধ্যে বেশি হয়। হঠাৎ করে মায়ের দুধ ছাড়ানো হলে অথবা দীর্ঘদিন কেবল মায়ের দুধ খাওয়ানো হলে এবং সেই সাথে পুষ্টিকর পরিপূরক খাবারের অভাব হলে, শিশু এই রোগে আক্রান্ত হয়। শিশু উচ্চতায় ও ওজনে বাড়ে না, বয়স বাড়লেও শিশুকে ছোট খর্বকায় দেখায়। প্রোটিনের অভাবে পেশী শীর্ণ দুর্বল হয়, চুলের রং বিবর্ণ হয়, চামড়ায় ঘা হয় এবং মুখমণ্ডল, হাত ও পায়ে পানি জমে। ফলে শিশুকে গোলগাল দেখায়। আকার বেড়ে যাওয়াতে পেট মোটা দেখায়, মস্তিষ্কের বৃদ্ধি ও বিকাশ বাধাপ্রাপ্ত হয়, ফলে শিশুর মানসিক বিকাশ মন্থর হয়ে পড়ে। রোগ প্রতিরোধের ক্ষমতা কমে যাওয়ায় শিশু সহজেই নানারকম সংক্রামক ব্যাধিতে আক্রান্ত হয়। হজমকারী এনজাইমের সংশ্লেষণ এবং পরিপাকতন্ত্রের ঝিল্লী ক্ষয়প্রাপ্ত হওয়ায় খাদ্যের হজমে ব্যাঘাত হয় এবং ডায়রিয়া দেখা দেয়। এই রোগ হঠাৎ করে হয় না। বহুদিন অপুষ্টির খাদ্য খাওয়ার ফলে, শিশু বারবার এ রোগে আক্রান্ত হয় এবং দেহের পুষ্টি নিঃশেষ হয়ে পড়ে। এমনকি শিশু মারাও যায়। প্রোটিনের অপুষ্টিতে রাতকানা ও রক্তস্বল্পতাও দেখা দেয়।
পুষ্টি যোগানো
বিশ্ব স্বাস্থ্য সংস্থা গুরুতর অপুষ্টিতে ভোগা শিশুদের ইনপেশেন্ট ম্যানেজমেন্টের জন্য ১০ টি সাধারণ নীতির রূপরেখা তৈরি করেছে।
ম্যারাসমাস

ম্যারাসমাস হলো শক্তির ঘাটতির জন্য সৃষ্ট এক ধরনের তীব্র অপুষ্টি । এই অপুষ্টিতে যে কেউ আক্রান্ত হতে পারে। তবে সাধারণত শিশুদের মধ্যে বেশি ঘটে। এক্ষেত্রে বয়সের তুলনায় শরীরের ওজন স্বাভাবিক (প্রত্যাশিত) শরীরের ওজনের ৬২% কম হয়। মারাসমাসের ঘটনা ১ বছর বয়সের আগে বৃদ্ধি পায়, যেখানে কোয়াশিওরকরের ঘটনা ১৮ মাস পরে বৃদ্ধি পায়। কোয়াশিওরকর থেকে এটি আলাদা করার উপায় হলো: কোয়াশিওরকর হল পর্যাপ্ত শক্তি গ্রহণের সাথে প্রোটিনের ঘাটতি যেখানে ম্যারাসমাস হল প্রোটিন সহ সকল প্রকারের অপর্যাপ্ত শক্তি গ্রহণ।
ম্যারাসমাস এবং কোয়াশিওরকোরের এই স্পষ্ট পার্থক্য অবশ্য সর্বদা ক্লিনিক্যালি স্পষ্ট নয়। কারণ কোয়াশিওরকরকে প্রায়ই অপর্যাপ্ত ক্যালরি গ্রহণের প্রেক্ষাপটে দেখা যায় এবং মিশ্র ক্লিনিকাল ছবি, যাকে মারাসমিক কোয়াশিওরকর বলা হয়, সম্ভব। কোয়াশিওরকরে প্রোটিনের অপচয় সাধারণত শোথ এবং অ্যাসাইটসের দিকে পরিচালিত করে। অন্যদিকে পেশীর অপচয় এবং ত্বকের নিচের চর্বি হ্রাস মারাসমাসের প্রধান ক্লিনিকাল লক্ষণ। 
কোয়াশিওরকরের জন্য পূর্বাভাস আরও ভাল তবে অর্ধেক গুরুতর অপুষ্টিতে আক্রান্ত শিশু পর্যাপ্ত চিকিত্সার অনুপলব্ধতার কারণে মারা যায়।
"মারাসমাস" শব্দটি এসেছে গ্রীক μαρασμός "marasmos" ("withering") থেকে এসেছে।
ম্যারাসমাস নিম্নলিখিত কারণগুলির দ্বারা সৃষ্ট হয়:
রোগের কারণ এবং জটিলতা উভয়েরই চিকিৎসা করা প্রয়োজন। পাশাপাশি অবশ্যই সংক্রমণ,পানিশূন্যতা এবং প্রচলন রোগগুলোর চিকিৎসা করা উচিত। যা প্রায়ই প্রাণঘাতী হয় এবং উপেক্ষা করা হলে উচ্চ মৃত্যুর দিকে ধাবিত করে।
হরিণমারী শিব মন্দির

হরিণমারী শিব মন্দির ঠাকুরগাঁও জেলার বালিয়াডাঙ্গী উপজেলার হরিণমারী হাটে অবস্থিত একটি প্রাচীন শিব মন্দির। একটি প্রায় চারশ বছরেরও বেশি পুরাতন।
এই মন্দিরের ছাদ চারচালা পদ্ধতিতে নির্মিত। এটা বেশ খানিকটা বসে গেছে। মন্দিরটির বর্তমান উচ্চতা প্রায় ত্রিশ ফুট এবং আয়তন  ১৪ ×১৪ ফুট। দক্ষিণ দিকে একটি দরজা আছে। দরজায় পোড়ামাটির ফলকে লতাপাতার নকশার সাথে বিভিন্ন মূর্তির প্রতিকৃতি ছিল। বর্তমানে সেগুলো ভেঙ্গে গেছে। মন্দিরের পূর্বদিকে বেশ বড় একটি পুকুর আছে। সঠিক রক্ষণাবেক্ষণ ও পরিচর্যার অভাবে হরিণমারী শিব মন্দিরের ছাদ ও অন্যান্য অংশ আজ ধ্বংসের পথে।
কার্ল রিং

কার্ল ই. রিং (১৭ মে, ১৯০২ – ১১ জুন, ১৯৯১) একজন মার্কিন হার্ডলার ছিলেন। তিনি ১৯২৮ সালের গ্রীষ্মকালীন অলিম্পিকে পুরুষদের ১১০ মিটার হার্ডলসে প্রতিদ্বন্দ্বিতা করেছিলেন।
মৌজপুর - বাবরপুর মেট্রো স্টেশন

মৌজপুর-বাবরপুর মেট্রো স্টেশন দিল্লি মেট্রোর পিঙ্ক লাইনে অবস্থিত।
দিল্লি মেট্রোর তৃতীয় ধাপের অংশ হিসেবে, মৌজপুর - বাবরপুর স্টেশনটি পিঙ্ক লাইনে নির্মিত হয়েছিল।
মৌজপুর থেকে মুকুন্দপুর পর্যন্ত পিঙ্ক লাইন এবং নতুন লাইনের ইন্টারচেঞ্জিং স্টেশন। ২ টি স্তর বিশিষ্ট উত্তোলিত স্টেশনে ৪টি প্ল্যাটফর্ম রয়েছে।
রেডিও সিলন

রেডিও সিলন ( "লঙ্কা গুওয়ান ভিদুলি সেভাইয়া", , "ইলানকাই ভানোলি") হচ্ছে শ্রীলঙ্কা (পূর্বের সিংহল) ভিত্তিক একটি বেতার কেন্দ্র এবং এশিয়ার প্রথম বেতার কেন্দ্র। ইউরোপে সম্প্রচার উদ্বোধনের মাত্র তিন বছর পর, ১৯২৩ সালে ঔপনিবেশিক টেলিগ্রাফ বিভাগ কর্তৃক পরীক্ষামূলক ভিত্তিতে এটির সম্প্রচার শুরু হয়। এটি দক্ষিণ এশিয়ার পুরাতন বেতার কেন্দ্রসমূহের মধ্যে অন্যতম।
ফাতেহ মুহাম্মদ পানিপথি

ফাতেহ মুহাম্মদ পানিপথি (১৮ জানুয়ারি ১৯০৫ – ১৬ এপ্রিল ১৯৮৭) একজন পাকিস্তানি ইসলামি পণ্ডিত যিনি কুরআনের কিরাত শাস্ত্রের বিশেষজ্ঞ ছিলেন। তিনি দারুল উলুম দেওবন্দের প্রাক্তন ছাত্র ছিলেন এবং "আল-কুররাহ আল-মারদিয়াহ" এবং "ইনায়েতে রহমানির" মতো বই লিখেছেন।
ফাতেহ মুহাম্মদ পানিপথি ১৯০৫ সালের ১৮ জানুয়ারি পানিপথে জন্মগ্রহণ করেন। তিনি দারুল উলুম দেওবন্দ থেকে ঐতিহ্যবাহী দারসে নিজামিতে স্নাতক হন। তার শিক্ষকদের মধ্যে ছিলেন আসগর হুসাইন দেওবন্দি, হুসাইন আহমদ মাদানি, ইব্রাহিম বালিয়াভি, ইজাজ আলী আমরুহী এবং শফি উসমানি।
১৯৪৭ সালে দেশভাগের পর পানিপথি পাকিস্তানে চলে যান এবং শিক্ষকতা শুরু করেন। তিনি ১৯৪৮ থেকে ১৯৫৬ সাল পর্যন্ত শিকারপুরের মাদ্রাসা আশরাফিয়াহ ফায়জুল কুরআনে অধ্যাপনা করেন। তিনি ১৯৫৭ সালে শফি উসমানির আমন্ত্রণে করাচিতে চলে আসেন এবং পনের বছরেরও বেশি সময় ধরে দারুল উলুম করাচির নানক ওয়ারা শাখায় শিক্ষকতা করেন। তাকে তার সময়ে কুরআন তেলাওয়াতের একজন সিনিয়র পণ্ডিত হিসেবে বিবেচনা করা হতো। কিরাত শাস্ত্রে পারদর্শিতার জন্য তাকি উসমানি তাকে সমসাময়িক সময়ের ইবনুল জাজারি বলে অভিহিত করেছেন। তার ছাত্রদের মধ্যে ছিলেন আবদুল হালিম চিশতী, আবদুশ শাকুর তিরমিজি, রহিম বখশ পানিপথি এবং সিদ্দিক আহমদ বান্দভী।
পানিপথি ১৯৭২ সালে মদিনায় চলে আসেন এবং মসজিদে নববীতে শিক্ষকতা শুরু করেন। জীবনের শেষ কয়েক বছর তিনি মদিনায় অতিবাহিত করেন। তিনি অল্প সময়ের জন্য লাহোর পরিদর্শন করেন যেখানে ১৯৭৯ সালের ২০ মে তিনি হেমিপেরেসিসে আক্রান্ত হন এবং যা তাকে মদিনায় ফিরে যেতে বাধ্য করে। তিনি ১৯৮৭ সালের ১৬ এপ্রিল মারা যান এবং তাকে জান্নাতুল বাকিতে সমাহিত করা হয়। আলী বিন আবদুর রহমান আল হুজায়ফী তার জানাযার নামাযে ইমামতি করেন।
পানিপথি উর্দুতে সতেরোটি বই লিখেছেন।
আন্যান্সি

কুয়াকু অ্যানান্সির গল্পের উৎপত্তিস্থল আফ্রিকা মহাদেশের পশ্চিমে, ঘানাতে। ঘানার প্রচলিত ভাষা ‘আকান’ অনুসারে অ্যানান্সি শব্দের অর্থ মাকড়সা। তবে প্রচলিত কথায় এই ‘অ্যানান্সি’ শব্দটির আরো বেশ কয়েকটি উচ্চারণ আছে। কোথাও কোথাও একে বলা হয় ‘অ্যানান্সে’, কোথাও বলা হয় ‘কুয়াকু আনান্সে’, আবার কেউ কেউ ‘কুয়েকু আনানসি’ও বলে থাকেন। তবে যেটাই বলুন না কেন,সবচেয়ে বেশি প্রচলিত নামের উচ্চারণ হল ‘অ্যানান্সি’।
ঘানায় উদ্ভূত, এই মাকড়সার গল্পগুলি ট্রান্সআটলান্টিক ক্রীতদাস বাণিজ্যের মাধ্যমে ক্যারিবিয়ানে প্রেরণ করা হয়েছিল। আনানসি তার ধূর্ততা, সৃজনশীলতা এবং বুদ্ধি ব্যবহারের মাধ্যমে আরও শক্তিশালী প্রতিপক্ষকে ছাড়িয়ে যাওয়ার এবং জয় করার ক্ষমতার জন্য সবচেয়ে বেশি পরিচিত।
ঘানাতে অ্যানান্সির সবচেয়ে প্রচলিত যে ছবিটা চালু আছে সেখানে অ্যানান্সিকে আঁকা হয়েছে আট পা-ওয়ালা এক ঈশ্বর হিসেবেই। পশ্চিম আফ্রিকার এই মাকড়সা সদৃশ ঈশ্বরের একটা পরিবারও আছে, পরিবারের সব সদস্যই দেখতে এই অ্যানান্সির মতোই। অ্যানান্সির মায়ের নাম ‘অ্যাসাসি ইয়া’। ঘানার মানুষের কাছে এই ‘অ্যাসাসি ইয়া’ হলেন পৃথিবীর দেবী। অ্যানান্সির পরিবারে এই মা ছাড়াও আছে একজন স্ত্রী আর তিনজন সন্তান। তার স্ত্রীর নাম ‘ওকোনোরে ইয়া’ আর তিন সন্তানের নাম যথাক্রমে- ‘তিকুমা’, ‘তিকেলেনকিলেন’ আর ‘ন্যানকোনওয়া’। এর মধ্যে তিকুমা নিজের বাবাকে প্রচন্ড ভয় পায় বলে পশ্চিম আফ্রিকার পুরাণে উল্লেখ আছে।
কুয়াকু অ্যানান্সির স্বভাব বলতে গিয়ে ঘানার পুরাণে বলা হয়েছে, অ্যানান্সি ভীষণরকম ধূর্ত। নিজের বুদ্ধিমত্তা দিয়ে তিনি শক্ত সব প্রতিপক্ষকেও হারিয়ে দেবার ক্ষমতা রাখেন বলে বিশ্বাস করে পশ্চিম আফ্রিকার মানুষেরা। এমনকি অ্যানান্সির বুদ্ধিমত্তাকে ঘানার মানুষেরা এতটাই পূজনীয় মনে করে যে ঘানার ‘আকান’ ভাষাতে অ্যানান্সির নামে একটা আস্ত শব্দই আছে- ‘অ্যানান্সিসিম’। ইংরেজিতে রূপান্তর করলে শব্দটার অর্থ করলে দাঁড়ায়- a story too incredible to believe.
অর্থাৎ এমন কোনো গল্প যেখানে এতটাই বুদ্ধিমত্তার নজির আছে যা বিশ্বাস করাই কষ্টকর- এমন সব ঘটনা ব্যাখ্যা করতে ‘আকান’ ভাষাতে আপনার একটা শব্দই যথেষ্ট- ‘অ্যানান্সিসিম’।
শ্রী শ্রী রীঁ দয়াময়ী মন্দির

শ্রী শ্রী রীঁ দয়াময়ী মন্দির বা দয়াময়ী মন্দির বাংলাদেশের জামালপুর জেলার পৌরসভার কেন্দ্রস্থলে ১৬৯৬ সালে প্রতিষ্ঠিত একটি প্রাচীন হিন্দু মন্দির।
মোগল আমলে আনুমানিক ১৬৯৮ সালে তৎকালীন ময়মনসিংহের ঈশ্বরগঞ্জ থানার অন্তর্গত গৌরিপুর রামগোপালপুর জমিদারের জাফরশাহী পরগানার জায়গীরদার শ্রীকৃষ্ণ রায় চৌধুরী ছিলেন এই মন্দিরের প্রতিষ্ঠাতা। পরবর্তীতে মন্দিরটি দেবোত্তর সম্পত্তি হিসেবে ঘোষণা করেন তৎকালীন রাণী শ্রীমতি নারায়ণী রায় চৌধুরী।
জামালপুর সাংস্কৃতিক পল্লীর (কালচারাল ভিলেজ) সৌন্দর্য্যবর্ধন কাজে ব্যবহারের জন্য ৩২১ বছরের পুরনো দয়াময়ী মন্দিরের সাড়ে ৮ শতাংশ এবং ১২০ বছরের পুরনো রাধামোহন জিউ মন্দিরের ৫ শতাংশ ভূমি অধিগ্রহণের সিদ্ধান্ত নিয়েছে জেলা প্রশাসন। প্রাচীন মন্দিরের ভূমি অধিগ্রহণের সিদ্ধান্ত প্রত্যাহার করা করার জন্য স্থানীয় হিন্দুরা মানববন্ধন ও আন্দোলন করে।
সনাতন ধর্মাবলম্বীরা প্রতিদিনই এখানে পূজা অর্চনা করে থাকেন। গুরুত্বপূর্ণ ধর্মীয় অনুষ্ঠানগুলোও এখানে নানাভাবে উদযাপিত হয়। দূর্গাপূজার সময় লাখ লাখ ভক্তের সমাগম হয় মন্দিরটিতে। আবার চৈত্রমাসে ব্রহ্মপুত্র নদে স্নান উৎসবের পর মন্দির ও তার আশপাশে ৪ দিনব্যাপী মেলা হয়।
এই মন্দিরটির পাশেই রয়েছে শিবমন্দির, কালিমন্দির, নাটমন্দির ও মনসা দেবীর মন্দির। আর মন্দিরের পাশের প্রধান রাস্তার সঙ্গে লাগানো আছে শ্রী শ্রী রাধামোহন জিউ মন্দির। রাধামোহন জিউ মন্দিরটি ১২০ বছরের পুরনো।
এডউইন প্রিচার্ড

এডউইন এম. প্রিচার্ড (১৭ মে, ১৮৮৯ – ৩ এপ্রিল, ১৯৭৬) ছিলেন একজন মার্কিন ট্র্যাক এবং ফিল্ড অ্যাথলেট এবং আইরিশ আমেরিকান অ্যাথলেটিক ক্লাবের সদস্য যিনি ১৯১২ গ্রীষ্মকালীন অলিম্পিকে প্রতিদ্বন্দ্বিতা করেছিলেন।
তিনি নিউ জার্সির জার্সি সিটিতে জন্মগ্রহণ করেন এবং ইলিনয়ের হুইটনে মারা যান।
১৯১২ সালে তিনি ১১০ মিটার হার্ডলস প্রতিযোগিতার সেমিফাইনালে বাদ পড়েন।
জন নর্টন (মল্লক্রীড়াবিদ)

জন কেলি নর্টন (১৬ এপ্রিল, ১৮৯৩ – ২৮ ডিসেম্বর, ১৯৭৯) একজন মার্কিন ক্রীড়াবিদ ছিলেন, যিনি প্রধানত ৪০০ মিটার হার্ডলে প্রতিদ্বন্দ্বিতা করেছিলেন। তিনি ক্যালিফোর্নিয়ার সান্তা ক্লারায় জন্মগ্রহণ করেন এবং নিউ ইয়র্ক সিটিতে মারা যান। নর্টন বেলজিয়ামের এন্টওয়ার্পে অনুষ্ঠিত ১৯২০ গ্রীষ্মকালীন অলিম্পিকে ৪০০ মিটার হার্ডলে মার্কিন যুক্তরাষ্ট্রের হয়ে প্রতিদ্বন্দ্বিতা করেছিলেন যেখানে তিনি রৌপ্য পদক জিতেছিলেন।
ওয়ার্ড ম্যাকলানাহান

ক্রেগ ওয়ার্ড ম্যাকলানাহান (১৫ জানুয়ারী, ১৮৮৩ - ১১ ডিসেম্বর, ১৯৭৪) একজন মার্কিন ট্র্যাক এবং ফিল্ড মল্লক্রীড়াবিদ ছিলেন, যিনি ১৯০৪ গ্রীষ্মকালীন অলিম্পিকে প্রতিদ্বন্দ্বিতা করেছিলেন।
১৯০৪ সালে তিনি পোল ভল্ট প্রতিযোগিতায় চতুর্থ স্থান অর্জন করেন। তিনি ১১০ মিটার হার্ডলেও অংশগ্রহণ করেছিলেন কিন্তু প্রথম রাউন্ডে বাদ পড়েন।
তিনি পেনসিলভানিয়ার হলিডেসবার্গে জন্মগ্রহণ করেন।
জেফরি কার্ক

জেফরি এল. কার্ক (২৫ অক্টোবর, ১৯২৩ – ২০ ফেব্রুয়ারি, ১৯৭৬) একজন মার্কিন হার্ডলার ছিলেন। তিনি ১৯৪৮ সালের গ্রীষ্মকালীন অলিম্পিকে পুরুষদের ৪০০ মিটার হার্ডলসে প্রতিদ্বন্দ্বিতা করেছিলেন। তিনি মার্সারসবার্গ একাডেমিতে পড়াশোনা করেন, যেখানে তিনি জিমি কুরানের অধীনে প্রশিক্ষণ নেন। তারপর তিনি পেনসিলভানিয়া বিশ্ববিদ্যালয়ে লসন রবার্টসনের অধীনে প্রশিক্ষণ নেন। স্নাতক হওয়ার পর তিনি কিম্বারটন ফার্মস স্কুল, লেহাই ইউনিভার্সিটি এবং অ্যাডেলফি ইউনিভার্সিটিতে একজন শিক্ষাবিদ হিসেবে কাজ করেন।
ডেভিড লি (মল্লক্রীড়াবিদ)

ডেভিড লি (জন্ম ২৩ এপ্রিল, ১৯৫৯) একজন মার্কিন প্রাক্তন হার্ডলার। লি ১৯৮০ ইউএস অলিম্পিক দলের জন্য যোগ্যতা অর্জন করেছিল কিন্তু ১৯৮০ গ্রীষ্মকালীন অলিম্পিক বয়কটের কারণে প্রতিদ্বন্দ্বিতা করতে পারেনি। তবে তিনি ৪৬১টি কংগ্রেসনাল গোল্ড মেডেলের মধ্যে একটি পেয়েছিলেন, যা বিশেষত প্রত্যাখ্যাত ক্রীড়াবিদদের জন্য তৈরি করা হয়েছিল।
ট্র্যানেল হকিন্স

ট্র্যানেল হকিন্স (জন্ম ১৭ সেপ্টেম্বর ১৯৬২) একজন মার্কিন হার্ডলার। যিনি ১৯৮৪ গ্রীষ্মকালীন অলিম্পিকে প্রতিদ্বন্দ্বিতা করেছিলেন।
জর্জ গুথরি (মল্লক্রীড়াবিদ)

জর্জ ফিনিয়াস গুথরি, জুনিয়র (১৩ মার্চ, ১৯০৪ – ১ জুন, ১৯৭২) একজন মার্কিন ট্র্যাক এবং ফিল্ড অ্যাথলেট, যিনি ১৯২৪ গ্রীষ্মকালীন অলিম্পিকে প্রতিদ্বন্দ্বিতা করেছিলেন। তিনি ওহিওর এলিরিয়ায় জন্মগ্রহণ করেন এবং কলম্বাস, ওহিওতে মারা যান। ১৯২৪ সালে তিনি প্যারিস গেমসে ১১০ মিটার হার্ডলস ফাইনালে অযোগ্য হন। তিনি এই দৌড়ে তৃতীয় স্থান অর্জন করেছিলেন কিন্তু তিনটি হার্ডল ছিটকে যাওয়ায় তাকে অযোগ্য ঘোষণা করা হয়েছিল, যেটি তখনকার নিয়মে নিষিদ্ধ ছিল।
গুথ্রি (ওহিও রাজ্যের প্রতিনিধিত্বকারী) ১৪.৮ এ ১৯২৫ ড্রেক রিলেতে হাই হার্ডেল রেস জিতেছিলেন
জো হিলি

জো হিলি (২৫ জুলাই, ১৯১০ – ১৬ মে, ১৯৯২) একজন মার্কিন হার্ডলার ছিলেন। তিনি ১৯৩২ সালের গ্রীষ্মকালীন অলিম্পিকে পুরুষদের ৪০০ মিটার হার্ডলসে প্রতিদ্বন্দ্বিতা করেছিলেন।
রায়ান হেডেন

রায়ান হেডেন (জন্ম ১৩ মার্চ, ১৯৭১) একজন মার্কিন অবসরপ্রাপ্ত হার্ডলার। তিনি ১৯৯৫ সালের বিশ্ব অ্যাথলেটিক্স চ্যাম্পিয়নশিপে মার্কিন যুক্তরাষ্ট্রের প্রতিনিধিত্ব করেছিলেন।
লিওনার্ড হাউ

লিওনার্ড ভার্নন হাউ (১০ ডিসেম্বর, ১৮৮৬ – ৩০ আগস্ট, ১৯৫৫) একজন মার্কিন ট্র্যাক এবং ফিল্ড অ্যাথলেট ছিলেন যিনি ১৯০৮ গ্রীষ্মকালীন অলিম্পিকে প্রতিদ্বন্দ্বিতা করেছিলেন। তিনি ক্যালিফোর্নিয়ার লস অ্যাঞ্জেলেসে মারা যান। ১৯০৮ সালে তিনি ১১০ মিটার হার্ডলস ইভেন্টের সেমিফাইনালে তিনি হিটে তৃতীয় হওয়ার পর বাদ পড়েন।
চার্লস ড্যাগস

চার্লস ড্যানিয়েল ড্যাগস (১৪ এপ্রিল, ১৯০১ - ১২ ফেব্রুয়ারি, ১৯৭৬) ছিলেন একজন মার্কিন ট্র্যাক এবং ফিল্ড অ্যাথলেট, যিনি ১৯২০ গ্রীষ্মকালীন অলিম্পিকে প্রতিদ্বন্দ্বিতা করেছিলেন।
তিনি টেম্পে, অ্যারিজোনায় জন্মগ্রহণ করেন, পোমোনা কলেজে পড়াশোনা করেন (১৯২৩ সালে স্নাতক), এবং ক্যালিফোর্নিয়ার সান দিয়েগোতে মারা যান।
১৯২০ সালে তিনি ৪০০ মিটার হার্ডলস ইভেন্টে ষষ্ঠ স্থান অর্জন করেন।
মাল (বর্ণ)

মাল হল পশ্চিমবঙ্গ ও ঝাড়খণ্ড রাজ্যে বসবাসকজারী একটি হিন্দু জাত বা বর্ণ।
মল ও মল্ল হল সংস্কৃত শব্দ "মল্ল" থেকে উদ্ভূত, যার অর্থ কুস্তিগির।
পাহাড়িয়া মাল বা মাল পাহাড়িয়াকে তফসিলি উপজাতি হিসাবে বিবেচনা করা হয়, যখন অন্যান্য মাল গোষ্ঠীগুলিকে পশ্চিমবঙ্গ সরকার তফসিলি জাতি হিসাবে বিবেচনা করে।
মালদের সংখ্যা ২০০১ সালের আদমশুমারি অনুসারে ২,৭৩,৬৪১ ছিল এবং পশ্চিমবঙ্গের মোট তফসিলি জাতি জনসংখ্যার ১.৫ শতাংশ ছিল। মালদের মধ্যে ৩৯.৬ শতাংশ সাক্ষর ছিল, যার মধ্যে ৫১.৯ শতাংশ পুরুষ ২৬.৮ শতাংশ মহিলা সাক্ষর ছিল।
রাজা মাল বাংলার- ঝাড়খণ্ড সীমান্ত এলাকার শাসক ছিলেন। ছত্রধারী মালরা রাজা মালদের মন্ত্রী হওয়া অনুমিত ছিল। সাপুড়ে মাল প্রধানত সাপুড়ে ছিল। পাহাড়িয়া মাল সাধারণত পাহাড়ি এলাকায় বাস করে এবং তাদের নিজস্ব আলাদা ভাষা আছে। রাজা মালরা অন্যান্য গোঁড়া হিন্দুদের মত বিধবা বিবাহ করে না।
সাইমন পেগ

সাইমন জন পেগ (জন্মনাম: বেকিংহাম, জন্ম ১৪ ফেব্রুয়ারি ১৯৭০ ) একজন ইংরেজ অভিনেতা, চিত্রনাট্যকার এবং কমেডিয়ান। তিনি এডগার রাইট পরিচালিত চ্যানেল 4 সিটকম "স্পেসড" -এর সহ-নির্মাতা হিসেবে যুক্তরাজ্যে জনগণের কাছে পরিচিতি লাভ করেন। তিনি "থ্রি ফ্লেভার কর্নেটো ট্রিলজি" : "শন অফ দ্য ডেড" (২০০৪), "হট ফাজ" (২০০৭), এবং "দ্য ওয়ার্ল্ডস এন্ড" (২০১৩) এ সহ-লেখতে এবং অভিনয় করতে গিয়েছিলেন। তিনি এবং নিক ফ্রস্ট সাই-ফাই ফিল্ম "পল" (২০১১) লিখেছেন এবং অভিনয় করেছেন।
পেগ এমন কয়েকজন পারফর্মারদের মধ্যে একজন যাঁকে "রেডিও টাইমস" "দ্য হলি গ্রেইল অফ নর্ড-ডম" বলে, "ডক্টর হু" (২০০৫), "স্টার ট্রেক" মন্টগোমারি "স্কটি" স্কট (২০০৯-২০১৬) চরিত্রে জনপ্রিয় সহায়ক চরিত্রে অভিনয় করে অর্জন করেছেন। "" (২০১৫)। তিনি বর্তমানে (২০০০-বর্তমান) বেনজি ডানের চরিত্রে অভিনয় করেছেন এবং তিনি "দ্য ডার্ক ক্রিস্টাল: এজ অফ রেজিস্ট্যান্স" (২০১৯)-এ চেম্বারলেইনকে কণ্ঠ দিয়েছেন। তিনি "আইস এজ" ফিল্ম সিরিজে তিনটি ছবিতে বাকের ভয়েস হিসাবে অভিনয় করার জন্যও পরিচিত, "আইস এজ: ডন অফ দ্য ডাইনোসরস" (২০০৯), "আইস এজ: কোলিশন কোর্স" (২০১৬) এবং "দ্য আইস এজ অ্যাডভেঞ্চারস অফ বাক ওয়াইল্ড" (২০২২)
আর্তুর সিলভা

আর্তুর সিলভা ফেইতোজা (; জন্ম: ২৬ এপ্রিল ১৯৯৫; আর্তুর সিলভা নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের তৃতীয় স্তর জে৩ লিগের ক্লাব কাতালের তোইয়ামার হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
আর্তুর সিলভা ফেইতোজা ১৯৯৫ সালের ২৬শে এপ্রিল তারিখে ব্রাজিলের বোয়া ভিস্তায় জন্মগ্রহণ করেছেন এবং সেখানেই তার শৈশব অতিবাহিত করেছেন।